**ELŐTERJESZTÉS**

**Szombathely Megyei Jogú Város Közgyűlése Városstratégiai, Idegenforgalmi és Sport Bizottsága 2022. október 25-i ülésére**

**Javaslat**

**a Sportkarácsonyi ünnepség jutalmazási szempontrendszerének elfogadására**

Szombathely Megyei Jogú Város Önkormányzata minden évben a Sportkarácsony ünnepség keretén belül köszönti és jutalmazza az adott évben nemzetközi és országos sportversenyen kiemelkedő teljesítményt nyújtó sportolókat, edzőket, sportvezetőket. Az Önkormányzat mindenkori költségvetési rendelete biztosít forrást a kiemelkedő eredményt elérő sportolók jutalmazására. A Sportkarácsonyi ünnepségen kiosztott jutalmak és díjazások kialakításának alapját a sportági eredményesség megállapításához használt szempontrendszer és pontértéktáblázat adja. Szombathely város területén dolgozó sportszakemberek egybehangzó véleménye alapján szükségessé vált a jelenleg érvényben lévő szempontrendszer átgondolása, annak a helyi értékek, eredmények jutalmazására történő kiterjesztése.

**A fentiek alapján Szombathely Megyei Jogú Város Önkormányzata a támogatottak körét – a korábbi 3 helyett – az alábbi 4 kiemelt szempont figyelembevételével határozná meg:**

* Olimpiai sportágban elért eredmény, valamint Paralimpiai játékokon elért eredmény. (felnőtt, utánpótlás)
* Nem olimpiai sportágban elért eredmény, veterán sportolók, fogyatékkal élők sportja. (felnőtt, utánpótlás)
* Nemzeti első osztályú bajnokságban elért csapatsportban elért kiemelkedő eredmény, valamint nemzeti válogatott tagjaként elért teljesítmény. (felnőtt, utánpótlás)
* Helyi értékek, eredmények jutalmazása.

A helyi értékek díjazásának célja, hogy teljesítményorientált jellege mellett megőrizzük értékeinket, emellett érvényesüljenek Szombathely város sportkoncepciójának célkitűzései is. Továbbra is kiemelten kell támogatni a város számára rendkívüli értéket jelentő, hosszú idő óta rendszeresen kiemelkedő, eredményeket elérő teljesítményeket.

A támogatottak köre a MOB által is elismert szakszövetségekhez tartozó, kizárólag Szombathely város területén működő hivatalosan bejegyzett és nyilvántartásba vett sportszervezetek versenyzői, edzői és sportvezetői, továbbá a város számára rendkívüli értéket jelentő, figyelemre méltó teljesítményt elérő sportolók.

Díjazás kritériumai:

* **olimpiai és nem olimpiai sportágakban a MOB által is elismert szakszövetségekhez tartozó, kizárólag szombathelyi székhelyű sportegyesületek versenyzőit, edzőit és sportvezetőit díjazzuk**

Utánpótlás versenyzők olimpiai sportágban: VB, EB, EYOF, Universiade 1-8. hely, OB 1-3. hely

Utánpótlás versenyzők nem olimpiai sportágban: VB, EB, 1-8. hely, OB 1-3. hely

Felnőtt versenyzők olimpiai sportágban: VB, EB, Európai Játékok 1-8.hely, Olimpia résztvevő, OB 1-3. hely

Felnőtt versenyzők nem olimpiai sportágban: VB, EB, Világjátékok 1-8. hely,(Sakkolimpia 1-8.hely)OB 1-3.hely

* **kiemelkedő helyi sportértékek, melyek a város hírnevét öregbítik**
* **Felnőtt Nemzeti Bajnokságok**

Nemzeti Bajnokság I. osztályában 1-8. hely

Nemzeti Bajnokság II. osztályában 1-3. hely

Magyar Kupa 1-3. hely

* **Felnőtt, utánpótlás csapatsportok**

Nemzeti válogatott csapat tagjaként olimpiai sportágakban - EB, VB 1-16. hely

* **veterán sportolók**

VB, EB, OB 1-3. hely

Díjazás formái:

* + - sportvezetők emléklap, ajándéktárgy
    - felnőtt sportolók emléklap, pénzjutalom, ajándéktárgy
    - utánpótlás sportolók emléklap, pénzjutalom, ajándéktárgy
    - helyi sportérték, veterán emléklap, ajándéktárgy
    - edzők emléklap, pénzjutalom, ajándéktárgy
    - kitüntetettek emléklap, pénzjutalom, ajándéktárgy

A jutalmazás megállapításánál a pontértéktáblázat alapján a több elért eredmény esetén a legjobb eredményt vesszük figyelembe. Asportági eredményesség megállapításához szükséges pontértéktáblázat, - amelyen az eddigiekhez képest módosításra nem kerülne sor - jelen előterjesztés mellékletét képezi.

Az év során a diák és a szabadidősport területén kiemelkedően dolgozók - munkájuk elismeréséül - tárgy és pénzjutalomban részesülnek.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2022. október „ ”**

**/: Dr. László Győző :/**

**HATÁROZATI JAVASLAT**

**..…./2022. (X.25.) VISB számú határozat**

Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága a „Javaslat a Sportkarácsonyi ünnepség jutalmazási szempontrendszerének elfogadására” című előterjesztést megtárgyalta, és asportról szóló 6/2002. (III.28.) önkormányzati rendelet 13. §-a alapján a sportági eredményesség megállapításához használt szempontrendszert az előterjesztésben foglalt tartalommal, a pontértéktáblázatotaz előterjesztés melléklete szerinti tartalommal elfogadja.

**Felelős:** Tóth Kálmán a Városstratégiai, Idegenforgalmi és Sport Bizottság elnöke

Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Kovács Balázs, a Sport és Ifjúsági Iroda vezetője).

**Határidő:** azonnal